Avviż Nru Paġna Dawn it-testi huma disponibbli fuq: Lingwa tal-kawża: il-Franċiż Appell mis-sentenza tal-Qorti Ġenerali (Ir-Raba' Awla) tas-16 ta' Novembru 2011, Sachsa Verpackung vs Il-Kummissjoni (T-79/06), li permezz tagħha l-Qorti Ġenerali ċaħdet it-talba għall-annullament parzjali tad-Deċiżjoni tal-Kummissjoni C(2005) 4634 final, tat-30 ta' Novembru 2005, dwar proċedura skont l-Artikolu [81 KE] (Każ COMP/F/38.354 — Boroż industrijali), dwar akkordju fis-suq tal-boroż tal-plastik industrijali, u talba għal bidla tal-imsemmija deċiżjoni. L-appell huwa miċħud. Gascogne Sack Deutschland GmbH hija kkundannata għall-ispejjeż ta' dan l-appell. Lingwa tal-kawża: l-Olandiż Appell mis-sentenza tal-Qorti Ġenerali (Ir-Raba' Awla) tas-16 ta' Novembru 2011, Kendrion vs Il-Kummissjoni (T-54/06), li permezz tagħha l-Qorti Ġenerali ċaħdet talba għall-annullament tad-Deċiżjoni tal-Kummissjoni C(2005) 4634 final, tat-30 ta' Novembru 2005, dwar proċedura skont l-Artikolu [81 KE] (Każ COMP/F/38.354 — Boroż industrijali), sa fejn din tirrigwarda lil Kendrion, fir-rigward ta' akkordju fis-suq tal-boroż tal-plastik industrijali, kif ukoll talba għall-annullament jew, sussidjarjament, talba għat-tnaqqis tal-multa imposta fuq Kendrion L-appell huwa miċħud. Kendrion NV hija kkundannata għall-ispejjeż ta' dan l-appell. Lingwa tal-kawża: il-Franċiż Appell mis-sentenza tal-Qorti Ġenerali (Ir-Raba' Awla) tas-16 ta' Novembru 2011, Groupe Gascogne vs Il-Kummissjoni (T-72/06), li permezz tagħha l-Qorti Ġenerali ċaħdet it-talba għall-annullament parzjali u t-talba għat-tibdil tad-Deċiżjoni tal-Kummissjoni C(2005) 4634 final, tat-30 ta' Novembru 2005, dwar proċedura skont l-Artikolu [81 KE] (Każ COMP/38.354 — Boroż industrijali), dwar akkordju fis-suq tal-boroż tal-plastik industrijali u talba għat-tibdil tal-imsemmija deċiżjoni L-appell huwa miċħud. Groupe Gascogne SA hija kkundannata għall-ispejjeż ta' dan l-appell. Lingwa tal-kawża: il-Franċiż Rikors għal annullament — Deċiżjoni tal-Kunsill 2011/866/UE, tad-19 ta' Diċembru 2011, li tikkonċerna l-proposta tal-Kummissjoni għal Regolament tal-Kunsill li jaġġusta, b'effett mill-1 ta' Lulju 2011, ir-rimunerazzjoni u l-pensjoni tal-uffiċjali u ta' aġenti oħra tal-Unjoni Ewropea u l-koeffiċjenti korrettivi li japplikaw għalihom (ĠU L 341, p. 54) — Nuqqas ta' osservanza tal-metodu ta' aġġustament annwali tar-remunerazzjonijiet u tal-pensjonijiet tal-uffiċjali u tal-membri tal-persunal l-oħra tal-Unjoni Ewropea — Użu ħażin ta' poter — Ksur tal-Artikoli 64 u 65 tar-Regolamenti tal-Persunal kif ukoll tal-Artikoli 1, 3 u 10 tal-Anness XI tar-Regolamenti tal-Persunal — Ksur tal-prinċipju "patere legem quam ipse fecisti" — Ksur tal-prinċipju ta' trattament ugwali — Nuqqas ta' motivazzjoni Ir-rikors huwa miċħud. Il-Kummissjoni Ewropea hija kkundannata għall-ispejjeż. Ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Renju ta' Spanja, ir-Renju tal-Pajjiżi l-Baxxi, ir-Renju Unit tal-Gran Brittanja u l-Irlanda ta' Fuq kif ukoll il-Parlament Ewropew għandhom ibatu l-ispejjeż rispettivi tagħhom. Lingwa tal-kawża: il-Franċiż Rikors għal annullament — Komunikazzjoni tal-Kummissjoni COM(2011)829 finali, tal-24 ta' Novembru 2011, dwar ir-rifjut li tissottometti proposti abbażi tal-"klawsola ta' eċċezzjoni" li tinsab fl-Artikolu 10 tal-Anness XI tar-Regolamenti tal-Persunal — Proposta tal-Kummissjoni għal regolament tal-Kunsill li jaġġusta, b'effett mill-1 ta' Lulju 2011, ir-remunerazzjonijiet u l-pensjonijiet tal-uffiċjali u tal-membri l-oħra tal-persunal tal-Unjoni Ewropea kif ukoll il-koeffiċjenti tal-korrezzjoni li jaffettwaw dawn ir-remunerazzjonijiet u dawn il-pensjonijiet — Rikors għal nuqqas li tittieħed azzjoni — Nuqqas illegali tal-Kummissjoni li tissottometti proposti abbażi tal-Artikolu 10 tal-Anness XI tar-Regolamenti tal-Persunal Ma hemmx lok li tingħata deċiżjoni dwar ir-rikors. Ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, l-Irlanda, ir-Renju ta' Spanja, ir-Repubblika Franċiża, ir-Repubblika tal-Latvja, ir-Renju tal-Pajjiżi l-Baxxi, ir-Renju Unit tal-Gran Brittanja u l-Irlanda ta' Fuq, il-Parlament Ewropew, il-Kunsill tal-Unjoni Ewropea u l-Kummissjoni Ewropea għandhom ibatu l-ispejjeż rispettivi tagħhom. Lingwa tal-kawża: il-Franċiż Rikors għal nuqqas li tittieħed azzjoni — Nuqqas illegali tal-Kummissjoni li tadotta l- proposta tal-Kummissjoni għal Regolament tal-Kunsill li jaġġusta, b'effett mill-1 ta' Lulju 2011, ir-rimunerazzjoni u l-pensjoni tal-uffiċjali u ta' aġenti oħra tal-Unjoni Ewropea u l-koeffiċjenti korrettivi li japplikaw għalihom — Rifjut li jiġu adattati l-koeffiċjenti ta' korrezzjoni applikabbli għall-postijiet ta' assenjazzjoni — Ksur tal-Artikoli 64 u 65 tar-Regolamenti tal-Persunal kif ukoll tal-Artikoli 1, 3 u 10 tal-Anness XI tagħhom. Ir-rikors huwa miċħud. Il-Kummissjoni Ewropea hija kkundannata għall-ispejjeż. Ir-Repubblika Federali tal-Ġermanja, ir-Renju ta' Spanja, ir-Renju tal-Pajjiżi l-Baxxi, ir-Renju Unit tal-Gran Brittanja u l-Irlanda ta' Fuq kif ukoll il-Parlament Ewropew għandhom ibatu l-ispejjeż rispettivi tagħhom. Lingwa tal-kawża: il-Ġermaniż Meta, skont l-Artikolu 108(3) TFUE, il-Kummissjoni Ewropea tkun fetħet il-proċedura ta' investigazzjoni formali prevista fil-paragrafu 2 tal-istess artikolu fir-rigward ta' miżura mhux notifikata li tkun fi stadju ta' implementazzjoni, qorti nazzjonali, adita b'talba għall-waqfien tal-implementazzjoni ta' din il-miżura u għall-irkupru tal-ammonti diġà mħallsa, hija marbuta tadotta l-miżuri kollha neċessarji sabiex tiddeduċi l-konsegwenzi ta' ksur eventwali tal-obbligu ta' sospensjoni tal-implementazzjoni tal-istess miżura. Għal dan il-għan, il-qorti nazzjonali tista' tiddeċiedi li tissospendi l-implementazzjoni tal-miżura inkwistjoni u li tordna l-irkupru tal-ammonti diġà mħallsa. Hija tista' tiddeċiedi wkoll li tordna miżuri provviżorji sabiex tissalvagwardja, minn naħa, l-interessi tal-partijiet ikkonċernati, u, min-naħa l-oħra, l-effettività tad-deċiżjoni tal-Kummissjoni Ewropea li tiftaħ il-proċedura ta' investigazzjoni formali. Meta l-qorti nazzjonali jkollha dubji fuq il-punt dwar jekk il-miżura inkwistjoni tikkostitwixxix għajnuna mill-Istat fis-sens tal-Artikolu 107(1) TFUE jew fir-rigward tal-validità jew l-interpretazzjoni tad-deċiżjoni li tinfetaħ il-proċedura ta' investigazzjoni formali, hija tista', minn naħa, titlob lill-Kummissjoni Ewropea kjarifiki, u, min-naħa l-oħra, hija tista' jew għandha, skont it-tieni u t-tielet paragrafi tal-Artikolu 267 TFUE, tagħmel domanda preliminari lill-Qorti tal-Ġustizzja tal-Unjoni Ewropea. Lingwa tal-kawża: l-Olandiż Talba għal deċiżjoni preliminari — Hoge Raad der Nederlanden — Interpretazzjoni tal-Artikoli 21, 45, 49 u 56 TFUE — Leġiżlazzjoni nazzjonali li timponi taxxa ta' reġistrazzjoni matul l-ewwel użu ta' vettura fuq in-netwerk nazzjonali tat-toroq — Taxxa dovuta minn persuna li tirrisjedi f'żewġ Stati Membri, inkluż l-Istat Membru inkwistjoni, u li juża l-vettura fit-tul — Vettura reġistrata fl-Istat Membru l-ieħor — Eżerċizzju ta' kompetenzi fiskali miż-żewġ Stati Membri L-Artikolu 43 KE għandu jiġi interpretat fis-sens li ma jipprekludix leġiżlazzjoni ta' Stat Membru li tissuġġetta għal taxxa, meta tintuża għall-ewwel darba fin-netwerk ta' toroq nazzjonali, vettura bil-mutur irreġistrata li diġà kienet suġġetta għal taxxa minħabba r-reġistrazzjoni tagħha fi Stat Membru ieħor, meta din il-vettura tkun intiża sabiex essenzjalment u effettivament tintuża fit-tul f'dawn iż-żewġ Stati Membri jew tkun, fil-fatt, użata b'dan il-mod, sakemm din it-taxxa ma tkunx diskriminatorja. Lingwa tal-proċedura: il-Franċiż Appell mis-sentenza tal-Qorti Ġenerali (Ir-Raba' Awla) tal-25 ta' April 2012, Manufacturing Support & Procurement Kala Naft (T-509/10), li permezz tagħha l-Qorti Ġenerali annullat, sa fejn kienet tikkonċerna lil Manufacturing Support & Procurement Kala Naft Co., Tehran, id-Deċiżjoni tal-Kunsill 2010/413/PESK, tas-26 ta' Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK (ĠU L 195, p. 39), ir-Regolament ta' Implimentazzjoni tal-Kunsill (UE) Nru 668/2010, tas-26 ta' Lulju 2010, li jimplimenta l-Artikolu 7(2) tar-Regolament (KE) Nru 423/2007 dwar miżuri restrittivi kontra l-Iran (ĠU L 335M, p. 969), id-Deċiżjoni tal-Kunsill 2010/644/PESK, tal-25 ta' Ottubru 2010, li timmodifika d-Deċiżjoni 2010/413 (ĠU L 281, p. 81), u r-Regolament tal-Kunsill (UE) Nru 961/2010, tal-25 ta' Ottubru 2010, dwar miżuri restrittivi kontra l-Iran u li jħassar ir-Regolament (KE) Nru 423/2007 (ĠU L 281, p. 1) — Politika barranija u ta' sigurtà komuni — Miżuri restrittivi kontra l-Iran bil-għan tal-prevenzjoni tal-proliferazzjoni nukleari — Lista ta' persuni, organi u entitajiet li fir-riġward tagħhom japplika l-iffriżar tal-fondi — Żbalji ta' liġi — Ammissibbiltà — Kwalità ta' organizzazzjoni governattiva tal-entità kkonċernata — Invokabbiltà tal-protezzjoni tad-drittijiet fundamentali min-naħa ta' tali organizzazzjoni — Oneru tal-prova Is-sentenza tal-Qorti Ġenerali tal-Unjoni Ewropea tal-25 ta' April 2012, Manufacturing Support & Procurement Kala Naft vs Il-Kunsill (T-509/10), hija annullata. Ir-rikors għal annullament ta' Manufacturing Support & Procurement Kala Naft Co., Tehran, huwa miċħud. Manufacturing Support & Procurement Kala Naft Co., Tehran, hija kkundannata tbati, minbarra l-ispejjeż tagħha, dawk sostnuti mill-Kunsill tal-Unjoni Ewropea relatati kemm mal-proċeduri fl-ewwel istanza kif ukoll dawk tal-appell. Il-Kummissjoni Ewropea għandha tbati l-ispejjeż tagħha kemm fil-proċeduri fl-ewwel istanza kif ukoll dawk tal-appell. Lingwa tal-kawża: l-Ingliż Talba għal deċiżjoni preliminari — First-tier Tribunal (Tax Chamber) — Interpretazzjoni tal-Artikoli 14(1) u 73 tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud (ĠU L 347, p. 1) — Kunċett ta' "provvista ta' merkanzija" — Kunsinna wara xirja magħmula permezz tal-użu mhux awtorizzat u frawdolenti ta' kard tal-kreditu L-Artikoli 2(1), 5(1) u 11A(1)(a) tas-Sitt Direttiva tal-Kunsill 77/388/KEE, tas-17 ta' Mejju 1977, fuq l-armonizzazzjoni tal-liġijiet tal-Istati Membri dwar taxxi fuq id-dħul mill-bejgħ — Sistema komuni ta' taxxa fuq il-valur miżjud: bażi uniformi ta' stima, kif ukoll 2(1)(a), 14(1) u 73 tad-Direttiva tal-Kunsill 2006/112/KE, tat-28 ta' Novembru 2006, dwar is-sistema komuni ta' taxxa fuq il-valur miżjud, għandhom jiġu interpretati fis-sens li, f'ċirkustanzi bħal dawk inkwistjoni fil-kawża prinċipali, it-trasferiment fiżiku ta' oġġett lil xerrej li juża b'mod frawdolenti kard bankarja bħala mezz ta' ħlas jikkostitwixxi "provvista ta' oġġetti" fis-sens tal-imsemmija Artikoli 2(1), 5(1), 2(1)(a) u 14(1), u li, fil-kuntest ta' tali trasferiment, il-ħlas magħmul minn terz, skont ftehim konkluż bejn dan tal-aħħar u l-fornitur ta' dan l-oġġett, li permezz tiegħu dan it-terz intrabat li jħallas lil dan il-fornitur l-oġġetti mibjugħa minnu lil xerrejja li jużaw tali karda bħal mezz ta' ħlas, jikkostitwixxi "konsiderazzjoni" fis-sens tal-Artikoli 11A(1)(a) u 73. Lingwa tal-kawża: l-Olandiż Fil-każ ta' risposta affermattiva għall-ewwel domanda: l-Artikolu 13(B) tas-Sitt Direttiva, fil-frażi introduttorja u fil-paragrafu (d)(6) tiegħu, għandu jiġi interpretat fis-sens li l-kunċett ta' "immaniġġjar" ikopri wkoll il-ġestjoni effettiva tal-proprjetà immobbli tal-kumpannija li din tal-aħħar fdat f'idejn terzi? Lingwa tal-kawża: il-Portugiż Lingwa tal-kawża: l-Isvediż Lingwa tal-kawża: Il-Franċiż tannulla s-sentenza tal-Qorti Ġenerali tal-Unjoni Ewropea tas-16 ta' Settembru 2013, mogħtija fil-Kawża T-258/10, Orange vs Il-Kummissjoni Ewropea, u, jekk il-Qorti tal-Ġustizzja tikkunsidra li għandha għad-dispożizzjoni tagħha l-elementi neċessarji kollha sabiex tiddeċiedi b'mod definittiv hija stess fuq il-mertu tal-kawża, tannulla d-Deċiżjoni tal-Kummissjoni C(2009) 7426 finali, tat-30 ta' Settembru 2009, dwar il-kumpens għal spejjeż ta' Delega ta' Servizz Pubbliku (DSP) għall-istabbiliment u l-użu ta' netwerk ta' komunikazzjonijiet elettroniċi b'veloċità qawwija fid-dipartiment ta' Hauts-de-Seine (Għajnuna mill-Istat Nru N 331/2008 — Franza); sussidjarjament, tannulla s-sentenza appellata u tirrinvija l-kawża lill-Qorti Ġenerali sabiex tkompli tisma' l-kawża; tikkundanna lill-Kummissjoni, lid-Dipartiment u lil Sequalum għall-ispejjeż kollha tal-kawża, bl-eċċezzjoni tal-ispejjeż inkorsi mir-Repubblika Franċiża; tiddikjara li r-Repubblika Franċiża għandha tbati l-ispejjeż tagħha. L-appellanti tqajjem erba' aggravji insostenn tal-appell tagħha. Fl-ewwel lok, l-appellanti tqis li l-Qorti Ġenerali kisret l-obbligu ta' motivazzjoni tagħha, ibbażat fuq l-Artikolu 36 u l-ewwel paragrafu tal-Artikolu 53 tal-Istatut tal-Qorti tal-Ġustizzja, għaliex il-Qorti Ġenerali ddeċidiet b'mod insuffiċjenti u kontradittorju fuq motiv dwar l-assenza ta' falliment tas-suq. L-appellanti tilmenta b'mod iktar partikolari li l-Qorti Ġenerali ċaħdet l-argument tagħha dwar il-fatt li l-proġett THD 92 ma setax jiġi kklassifikat bħala servizz ta' importanza ekonomika ġenerali, minħabba l-assenza ta' falliment tas-suq li tirriżulta mill-preżenza ta' operaturi kompetituri li joffru servizzi analogi. Fit-tieni lok, l-appellanti tilmenta li l-Qorti Ġenerali wettqet żball ta' liġi fl-evalwazzjoni tagħha tal-mument li fih għandha tiġi evalwata l-eżistenza ta' tali falliment tas-suq. Fil-fatt, skont l-appellanti, huwa fil-mument li fih tiġi adottata l-miżura intiża sabiex tikkumpensa għal falliment tas-suq li dan il-falliment għandu jiġi evalwat. Fl-aħħar lok, l-appellanti tqis li l-konstatazzjoni magħmula mill-Qorti Ġenerali li ż-żoni li r-rata ta' ritorn intern tagħhom tinsab bejn 9 u 10.63 % ma jingħatawx kumpens, hija manifestament żbaljata. Għalhekk, il-konsegwenzi legali li l-Qorti Ġenerali siltet minn din il-konstatazzjoni, jiġifieri l-assenza ta' kumpens żejjed, u għaldaqstant, il-konformità tal-proġett inkwistjoni mat-tielet kriterju tal-ġurisprudenza Altmark, huma żbaljati. Lingwa tal-kawża: il-Franċiż tilqa' t-talbiet imressqa fl-ewwel istanza mill-kumpanniji Iliad, Free infrastructure u Free billi tannulla d-Deċiżjoni tal-Kummissjoni Ewropea C(2009) 7426 finali, tat-30 ta' Settembru 2009, dwar il-kumpens għall-ispejjeż għal Delegazzjoni ta' Servizz Pubbliku (DSP) għall-istabbiliment u l-operazzjoni ta' netwerk ta' komunikazzjonijiet elettroniċi b'veloċità kbira ħafna fid-Dipartiment ta' Hauts-de-Seine (Għajnuna mill-Istat N 331/2008 — Franza) jekk il-Qorti tal-Ġustizzja tikkunsidra li l-kawża hija fi stat li tiġi deċiża; tibgħat il-kawża lura quddiem il-Qorti Ġenerali jekk il-Qorti tal-Ġustizzja tikkunsidra li l-kawża ma hijiex fi stat li tiġi deċiża; tikkundanna lill-Kummissjoni Ewropea għall-ispejjeż fil-każ li l-Qorti tal-Ġustizzja tiddeċiedi fuq il-kawża; tirriżerva l-ispejjeż jekk il-Qorti tal-Ġustizzja tibgħat il-kawża lura quddiem il-Qorti Ġenerali. Insostenn tal-appell tagħhom, l-appellanti jinvokaw sitt aggravji. Fl-ewwel lok, l-appellanti jikkunsidraw li l-Qorti Ġenerali naqset milli tosserva l-obbligu ta' motivazzjoni tagħha, sa fejn din ma rrispondietx għall-parti tal-motiv ibbażat fuq il-ksur, mill-Kummissjoni, tal-obbligu tagħha li tiftaħ il-proċedura ta' investigazzjoni formali prevista fl-Artikolu 108(2) TFUE dwar l-indizju bbażat fuq l-impenji meħudin mill-awtoritajiet Franċiżi, li jagħti indikazzjoni ta' diffikultà serja li l-Kummissjoni ltaqgħet magħha u li abbażi tagħha l-Kummissjoni kienet obbligata li tiftaħ din il-proċedura ta' investigazzjoni formali. Fl-aħħar lok, l-appellanti jilmentaw li l-motivi tal-Qorti Ġenerali kienu kontradittorji. Lingwa tal-kawża: il-Ġermaniż tannulla s-sentenza tal-Qorti Ġenerali (Ir-Raba' Awla) tas-16 ta' Settembru 2013 fil-Kawżi magħquda T-373/10, T-374/10, T-382/10 u T-402/10, sa fejn din tiċħad ir-rikors fir-rigward tal-appellanti; sussidjarjament, tannulla parzjalment l-Artikolu 1 tad-Deċiżjoni C(2010) 4185 finali tal-konvenuta, tat-23 ta' Ġunju 2010, fil-verżjoni tagħha li tirriżulta mis-sentenza appellata, sa fejn din tikkonċerna lill-appellanti; sussidjarjament, tnaqqas b'mod xieraq l-ammont tal-multa imposta kontra l-appellanti mill-Artikolu 2 tad-Deċiżjoni tat-23 ta' Ġunju 2010; iktar sussidjarjament, tirrinvija l-kawża quddiem il-Qorti Ġenerali sabiex tagħti deċiżjoni mill-ġdid; tikkundanna lill-konvenuta għall-ispejjeż. Fir-rigward tat-tielet aggravju dwar il-ksur kumpless imwettaq fil-Pajjiżi l-Baxxi, l-appellanti tikkontesta n-nuqqas ta' legalità ta' deċiżjoni ta' natura dikjaratorja bbażata fuq fatti preskritti. L-appellanti tikkunsidra wkoll li l-konstatazzjonijiet tal-Qorti Ġenerali ma humiex koerenti fil-motivi u fid-dispożittiv tas-sentenza. Id-dispożittiv huwa fil-fatt imfassal b'mod iktar wiesa' mill-konstatazzjonijiet fattwali li jinsabu fil-motivi tas-sentenza. Peress li d-dispożittiv ma huwiex sostnut minn motivi, is-sentenza appellata hija vvizzjata minn nuqqas gravi ta' motivazzjoni, u dan jikser l-Artikolu 101 TFUE u l-Artikolu 81 tar-Regoli ta' Proċedura tal-Qorti Ġenerali. Fil-kuntest tar-raba' aggravju, l-appellanti ssostni, essenzjalment, li fir-rigward tal-Belġju, il-Qorti Ġenerali ma ħaditx inkunsiderazzjoni diversi fatti rilevanti, minkejja li l-Qorti Ġenerali stess kienet irrilevathom waqt is-seduta. L-ilmenti mqajma fil-kuntest tal-ħames aggravju jikkonċernaw il-konstatazzjonijiet dwar il-ksur imwettaq fil-Ġermanja. L-appellanti tallega li l-Qorti Ġenerali injorat jew biddlet il-proposti tagħha dwar dan is-suġġett. Hija ssostni, barra minn hekk, li diversi konstatazzjonijiet dwar skambju ta' informazzjoni allegatament illegali dwar l-Artikolu 101(1) TFUE ma jistgħux jiġu difiżi fid-dritt. Fil-kuntest tas-sitt aggravju, l-appellanti tallega li l-Qorti Ġenerali wettqet żbalji ta' liġi waqt l-analiżi tal-ksur imwettaq fl-Awstrija. Fil-kuntest tas-seba' aggravju, l-appellanti tikkunsidra li l-fatt li ġie allegat fil-konfront tagħha, b'inferenza, ksur imwettaq minn impriżi legalment indipendenti jikser il-prinċipju "nulla poena sine culpa". Fil-kuntest tat-tmien aggravju, l-appellanti tallega li l-Qorti Ġenerali legalment ikkwalifikat diversi prattiki bi ksur uniku, kumpless u kontinwu (single complex and continuous infringement, iktar 'il quddiem "SCCI"), meta dawn il-prattiki kienu indipendenti kemm skont il-liġi kif ukoll skont il-fatti u li tali kwalifika ma kinitx iġġustifikata minħabba li l-prattiki kkunsidrati flimkien ma kinux komplementari. Fl-approċċ adottat mill-Qorti Ġenerali, skont l-appellanti, il-kunċett ġuridiku ta' SCCI jikser il-prinċipju ta' smigħ xieraq. Fil-kuntest tal-għaxar aggravju, l-appellanti ssostni li l-Qorti Ġenerali wettqet żball ta' liġi fit-twettiq tal-hekk imsejħa "light review" u tallega li l-Qorti Ġenerali ma eżerċitatx korrettament il-kontroll tagħha u għalhekk ma żguratx l-osservanza tal-prinċipju ta' protezzjoni ġudizzjarja stabbilit fid-dritt tal-Unjoni. Fil-kuntest tal-ħdax-il aggravju, l-appellanti ssostni li l-multa ikkonfermata mill-Qorti Ġenerali hija fi kwalunkwe każ sproporzjonata. Fid-dawl tal-fatt li ċerti provi inkriminanti kienu annullati mill-Qorti Ġenerali u li provi oħra għandhom ukoll jiġu annullati minħabba motivazzjoni legali żbaljata, la tista' tiġi kkunsidrata bħala proporzjonata u lanqas bħala legali ż-żamma tas-sanzjoni legali massima imposta mill-Qorti Ġenerali (jiġifieri 10 % tad-dħul mill-bejgħ tal-grupp). Peress li l-parti l-kbira tal-fatti mressqa sabiex jiġġustifikaw il-ksur ma kinux validi, ma huwiex possibbli li jiġi kkunsidrat, fid-dawl tan-nuqqas manifest ta' prova u ta' rabta kawżali kif ukoll tan-natura mhux imputabbli tal-prattiki, li SCCI twettaq għal għaxar snin fir-rigward ta' 3 gruppi ta' prodotti f'6 pajjiżi differenti. Jekk ikun possibbli, jekk huwiex possibbli li jiġi kkunsidrat jekk ksur speċifiku twettaqx fuq livell lokali, tali ksur fl-ebda każ ma jiġġustifika l-gravità tas-sanzjoni imposta. Il-kawża inkwistjoni hija 'l bogħod milli tikkostitwixxi każ serju ħafna, li l-Qorti Ġenerali naqset milli tieħu inkunsiderazzjoni u għalhekk naqset milli serjament tikkunsidra l-kriterji ta' evalwazzjoni li għandha tinterpreta. Lingwa tal-kawża: il-Ġermaniż tannulla s-sentenza tal-Qorti Ġenerali (Ir-Raba' Awla) tas-16 ta' Settembru 2013 fil-Kawżi magħquda T-373/10, T-374/10, T-382/10 u T-402/10, sa fejn din tiċħad ir-rikors fir-rigward tal-appellanti; sussidjarjament, tannulla parzjalment l-Artikolu 1 tad-Deċiżjoni tal-konvenuta C(2010) 4185 finali, tat-23 ta' Ġunju 2010 fil-verżjoni tagħha li tirriżulta mis-sentenza appellata, sa fejn din tikkonċerna lill-appellanti; sussidjarjament, tnaqqas b'mod xieraq l-ammont tal-multa imposta kontra l-appellanti mill-Artikolu 2 tad-Deċiżjoni tat-23 ta' Ġunju 2010; iktar sussidjarjament, tirrinvija l-kawża quddiem il-Qorti Ġenerali sabiex tagħti deċiżjoni mill-ġdid; tikkundanna lill-konvenuta għall-ispejjeż. Fil-kuntest tal-ewwel aggravju tagħha, l-appellanti ssostni li l-evalwazzjonijiet tal-Qorti Ġenerali dwar l-eżistenza ta' allegat ksur fl-Awstrija huma vvizzjati bi żball ta' liġi. Skont l-appellanti, il-Qorti Ġenerali bbażat is-sentenza fuq konstatazzjonijiet u motivazzjonijiet li ma kinux is-suġġett tad-deċiżjoni kkontestata jew tal-ilmenti. Barra minn hekk, l-appellanti tikkontesta li diversi argumenti rilevanti mressqa minnha ma ttiħdux inkunsiderazzjoni jew ġew irrappreżentati skorrettament. Fil-kuntest tat-tieni aggravju, l-appellanti tallega li l-Qorti Ġenerali legalment ikkwalifikat diversi prattiki bi ksur uniku, kumpless u kontinwu (single complex and continuous infringement, iktar 'il quddiem "SCCI"), meta dawn il-prattiki kienu indipendenti kemm skont il-liġi kif ukoll skont il-fatti u li tali kwalifika ma kinitx iġġustifikata minħabba li l-prattiki kkunsidrati flimkien ma kinux komplementari. Fl-approċċ adottat mill-Qorti Ġenerali, skont l-appellanti, il-kunċett ġuridiku ta' SCCI jikser il-prinċipju ta' smigħ xieraq. Fil-kuntest tat-tielet aggravju, l-appellanti ssostni li l-Qorti Ġenerali wettqet żball ta' liġi fit-twettiq tal-hekk imsejħa "light review" u tallega li l-Qorti Ġenerali ma eżerċitatx korrettament il-kontroll tagħha u għalhekk ma żguratx l-osservanza tal-prinċipju ta' protezzjoni ġudizzjarja stabbilit fid-dritt tal-Unjoni. Fil-kuntest tar-raba' aggravju, l-appellanti ssostni li l-multa ikkonfermata mill-Qorti Ġenerali hija fi kwalunkwe każ sproporzjonata. Fid-dawl tal-fatt li ċerti provi inkriminanti kienu annullati mill-Qorti Ġenerali u li provi oħra għandhom ukoll jiġu annullati minħabba motivazzjoni legali żbaljata, la tista' tiġi kkunsidrata bħala proporzjonata u lanqas bħala legali ż-żamma tas-sanzjoni legali massima imposta mill-Qorti Ġenerali (jiġifieri 10 % tad-dħul mill-bejgħ tal-grupp). Peress li l-parti l-kbira tal-fatti mressqa sabiex jiġġustifikaw il-ksur ma kinux validi, ma huwiex possibbli li jiġi kkunsidrat, fid-dawl tan-nuqqas manifest ta' prova u ta' rabta kawżali kif ukoll tan-natura mhux imputabbli tal-prattiki, li SCCI twettaq għal għaxar snin fir-rigward ta' 3 gruppi ta' prodotti f'6 pajjiżi differenti. Jekk ikun possibbli, jekk huwiex possibbli li jiġi kkunsidrat jekk ksur speċifiku twettaqx fuq livell lokali, tali ksur fl-ebda każ ma jiġġustifika l-gravità tas-sanzjoni imposta. Il-kawża inkwistjoni hija 'l bogħod milli tikkostitwixxi każ serju ħafna, li l-Qorti Ġenerali naqset milli tieħu inkunsiderazzjoni u għalhekk naqset milli serjament tikkunsidra l-kriterji ta' evalwazzjoni li għandha tinterpreta. Lingwa tal-kawża: il-Ġermaniż Lingwa tal-kawża: il-Franċiż Lingwa tal-kawża: ir-Rumen Iż-żerriegħa tal-qargħa ħamra (ħaxix) fil-qoxra, intiża li tiġi sottomessa għal trattament termiku u mekkaniku sabiex tintuża għall-konsum mill-bniedem (bħala ikel li huwa snack) għandha tiġi kklassifikata taħt l-intestatura tariffarja 1207 — subintestatura tariffarja 1207999710, jew taħt l-intestatura tariffarja 1209 — subintestatura tariffarja 1209919010 tan-nomenklatura magħquda tal-merkanzija? Iż-żerriegħa tal-qargħa ħamra (ħaxix) fil-qoxra, intiża li tiġi sottomessa għal trattament termiku u mekkaniku sabiex tintuża għall-konsum mill-bniedem (bħala ikel li huwa snack) għandha tiġi kklassifikata, skont in-noti ta' spjega għan-nomenklatura magħquda, taħt l-intestatura tariffarja 1207 — subintestatura tariffarja 1207999710 — jew taħt l-intestatura tariffarja 1209 — subintestatura tariffarja 1209919010? Jekk teżisti kuntradizzjoni bejn il-klassifikazzjoni tariffarja li tirriżulta mit-tariffa doganali komuni u dik li tirriżulta min-noti ta' spjega għal dak li jirrigwarda l-istess prodott (żerriegħa tal-qargħa ħamra — ħaxix — fil-qoxra), liema minn dawn il-klassifikazzjonijiet tariffarji japplikaw fil-każ ineżami? Lingwa tal-kawża: ir-Rumen Fl-evalwazzjoni tan-natura iktar favorevoli tal-konvenzjoni bilaterali, l-Artikolu 8(1) tar-Regolament (KE) Nru 883/2004 jimponi limitazzjoni tal-interpretazzjoni ġuridika tal-ftehim bilaterali jew għandha tiġi eżaminata wkoll il-modalità konkreta ta' applikazzjoni tiegħu (fir-rigward tal-portata tal-ammont tal-pensjoni li tista' tingħata minn kull Stat, li l-ħlas tagħha jiġi ddeterminat skont l-applikazzjoni/nuqqas ta' applikazzjoni tal-ftehim permezz tar-regolament)? F'każ ta' risposta negattiva għall-ewwel domanda (fis-sens li ma hijiex eskluża l-applikazzjoni tal-konvenzjoni bilaterali dwar is-sigurtà soċjali), tista' tiġi kkunsidrata iktar favorevoli, fis-sens tal-Artikolu 8(1) tar-Regolament (KE) Nru 883/2004, sistema legali li abbażi tagħha Stat firmatarju tal-konvenzjoni dwar is-sigurtà soċjali jirrikonoxxi perijodu kontributtiv iqsar minn dak li jkun effettivament ġie akkumulat, u l-imsemmi Stat iħallas pensjoni għal ammont ikbar minn dak li jkun dovut fl-Istat kofermatarju jekk ikun rikonoxxut il-perijodu kontributtiv sħiħ? Lingwa tal-kawża: il-Franċiż Lingwa tal-kawża: Il-Ġermaniż Annullament tad-deċiżjoni tal-Kummissjoni, li tinsab fl-ittra tas-7 ta' Marzu 2008, dwar in-nuqqas ta' rikonoxximent parzjali tal-ispejjeż sostnuti mir-rikorrenti fil-kuntest tal-kuntratt ta' sussidju JAI/2004/ERF/073, dwar finanzjament Komunitarju ta' azzjoni ta' sensibilizzazzjoni u ta' tixrid ta' informazzjoni dwar ir-refuġjati vittmi ta' trawma psikoloġika. Ir-rikors huwa miċħud. Lingwa tal-kawża: l-Ingliż Talba għall-annullament tad-Deċiżjoni tal-Kummissjoni C(2009) 5791 finali, tat-22 ta' Lulju 2009, dwar proċedura skont l-Artikolu 81 [KE] u l-Artikolu 53 tal-Ftehim ŻEE (Każ COMP/39.396 — Karbur tal-Kalċju u rijaġenti bbażati fuq il-manjeżju għall-industriji tal-azzar u tal-gass), sa fejn tikkonċerna lir-rikorrenti, kif ukoll, sussidjarjament, talba għal tnaqqis tal-ammont tal-multa imposta fuq ir-rikorrenti permezz tal-imsemmija deċiżjoni. Ir-rikors huwa miċħud. (HSE) għandha tbati, barra l-ispejjeż tagħha stess, dawk tal-Kummissjoni Ewropea. Lingwa tal-kawża: l-Ungeriż Talba għall-annullament tad-Deċiżjoni tal-Kummissjoni 2010/135/UE, tat-2 ta' Marzu 2010, dwar it-tqegħid fis-suq, skont id-Direttiva 2001/18/KE tal-Parlament Ewropew u tal-Kunsill, ta' prodott tal-patata (Solanum tuberosum L. linja EH92-527-1) modifikat ġenetikament għal kontenut miżjud tal-komponent amylopectin tal lamtu (ĠU L 53, p. 11) u tad-Deċiżjoni tal-Kummissjoni 2010/136/UE, tat-2 ta' Marzu 2010, li tawtorizza t-tqegħid fis-suq ta' għalf magħmul mill-patata modifikata ġenetikament EH92-527-1 (BPS-25271-9) u traċċi tekniċi li ma jistgħux jiġu evitati jew aċċidentali tal-patata fl-ikel u prodotti oħra tal-għalf taħt ir-Regolament (KE) Nru 1829/2003 tal-Parlament Ewropew u tal-Kunsill (ĠU L 53, p. 15). Id-Deċiżjoni tal-Kummissjoni 2010/135/UE, tat-2 ta' Marzu 2010, dwar it-tqegħid fis-suq, skont id-Direttiva 2001/18/KE tal-Parlament Ewropew u tal-Kunsill, ta' prodott tal-patata (Solanum tuberosum L. linja EH92-527-1) immodifikat ġenetikament għal kontenut miżjud tal-komponent amylopectin tal-lamtu, u d-Deċiżjoni tal-Kummissjoni 2010/136/UE, tat-2 ta' Marzu 2010, li tawtorizza t-tqegħid fis-suq ta' għalf magħmul mill-patata mmodifikata ġenetikament EH92-527-1 (BPS-25271-9) u traċċi tekniċi li ma jistgħux jiġu evitati jew aċċidentali tal-patata fl-ikel u prodotti oħra tal-għalf taħt ir-Regolament (KE) Nru 1829/2003 tal-Parlament Ewropew u tal-Kunsill, huma annullati. Il-Kummissjoni Ewropea hija kkundannata tbati l-ispejjeż tagħha kif ukoll dawk sostnuti mill-Ungerija. Ir-Repubblika Franċiża, Il-Gran Dukat tal-Lussemburgu, Ir-Repubblika tal-Awstrija u Ir-Repubblika tal-Polonja għandhom ibatu l-ispejjeż tagħhom stess. Lingwa tal-kawża: l-Ingliż Talba għall-annullament, minn naħa, tad-Deċiżjoni tal-Kunsill 2011/783/PESK, tal-1 ta' Diċembru 2011, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 319, p. 71), tar-Regolament ta' Implimentazzjoni tal-Kunsill (UE) Nru 1245/2011, tal-1 ta' Diċembru 2011, li jimplimenta r-Regolament (UE) Nru 961/2010 dwar miżuri restrittivi kontra l-Iran (ĠU L 319, p. 11), kif ukoll tar-Regolament tal-Kunsill (UE) Nru 267/2012, tat-23 ta' Marzu 2012, dwar miżuri restrittivi kontra l-Iran u u li jħassar ir-Regolament (UE) Nru 961/2010 (ĠU L 88, p. 1), sa fejn dawn l-atti jikkonċernaw ir-rikorrenti, u min-naħa l-oħra, tad-Deċiżjoni tal-Kunsill 2013/270/PESK, tas-6 ta' Ġunju 2013, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 156, p. 10), sa fejn din id-deċiżjoni tikkonċerna r-raba' u d-disa' rikorrenti. Id-Deċiżjoni tal-Kunsill 2011/783/PESK, tal-1 ta' Diċembru 2011, li temenda d-Deċiżjoni 2010/413/PESK dwar miżuri restrittivi kontra l-Iran, hija annullata sa fejn din tinkludi l-ismijiet ta' Ghasem Nabipour, Mansour Eslami, Mohamad Talai, Mohammad Moghaddami Fard, Alireza Ghezelayagh, Gholam Hossein Golparvar, Hassan Jalil Zadeh, Mohammad Hadi Pajand, Ahmad Sarkandi, Seyed Alaeddin Sadat Rasool u Ahmad Tafazoly fl-Anness II tad-Deċiżjoni tal-Kunsill 2010/413/PESK, tas-26 ta' Lulju 2010, dwar miżuri restrittivi kontra l-Iran u li tħassar il-Pożizzjoni Komuni 2007/140/PESK. Ir-Regolament ta' Implimentazzjoni tal-Kunsill (UE) Nru 1245/2011, tal-1 ta' Diċembru 2011, li jimplimenta r-Regolament (UE) Nru 961/2010 dwar miżuri restrittivi kontra l-Iran, huwa annullat sa fejn dan jinkludi l-ismijiet ta' G. Nabipour, M. Eslami, M. Talai, M. M. Fard, A. Ghezelayagh, G. H. Golparvar, H. J. Zadeh, M. H. Pajand, A. Sarkandi, S. A. Sadat Rasool u A. Tafazoly fl-Anness VIII tar-Regolament tal-Kunsill (UE) Nru 961/2010, tal-25 ta' Ottubru 2010, dwar miżuri restrittivi kontra l-Iran u li jħassar ir-Regolament (KE) Nru 423/2007. L-Anness IX tar-Regolament tal-Kunsill (UE) Nru 267/2012, tat-23 ta' Marzu 2012, dwar miżuri restrittivi kontra l-Iran u u li jħassar ir-Regolament (UE) Nru 961/2010, huwa annullat sa fejn jikkonċerna lil G. Nabipour, M. Eslami, M. Talai, M. M. Fard, A. Ghezelayagh, G. H. Golparvar, H. J. Zadeh, M. H. Pajand, A. Sarkandi, S. A. Sadat Rasool u A. Tafazoly. Id-Deċiżjoni tal-Kunsill 2013/270/PESK, tas-6 ta' Ġunju 2013, li temenda d-Deċiżjoni 2010/413, hija annullata sa fejn tikkonċerna lil M. M. Fard u A. Sarkandi. L-effetti tad-Deċiżjoni 2011/783 u tad-Deċiżjoni 2013/270 għandhom jinżammu f'dak li jikkonċerna lil G. Nabipour, M. Eslami, M. Talai, M. M. Fard, A. Ghezelayagh, G. H. Golparvar, H. J. Zadeh, M. H. Pajand, A. Sarkandi, S. A. Sadat Rasool u A. Tafazoly, mid-dħul fis-seħħ tagħhom sad-dħul fis-seħħ tal-annullament parzjali tar-Regolament Nru 267/2012. Il-kumplament tar-rikors huwa miċħud. Il-Kunsill tal-Unjoni Ewropea għandu jbati, minbarra l-ispejjeż tiegħu, dawk sostnuti minn G. Nabipour, M. Eslami, M. Talai, M. M. Fard, A. Ghezelayagh, G. H. Golparvar, H. J. Zadeh, M. H. Pajand, A. Sarkandi, S. A. Sadat Rasool u A. Tafazoly. Lingwa tal-kawża: il-Grieg Talba ppreżentata fuq il-bażi tal-Artikolu 272 TFUE, intiża li l-Qorti Ġenerali, l-ewwel nett, tikkonstata li s-sospensjoni tar-rimbors tal-ispejjeż sostnuti mir-rikorrenti fl-eżekuzzjoni tal-kuntratti marbuta mal-proġetti Perform u Oasis, konklużi fil-kuntest tas-Seba' Programm Qafas dwar l-attivitajiet ta' riċerka, l-iżvilupp teknoloġiku u dimostrazzjoni (2007-2013), tikkostitwixxi ksur tal-obbligi kuntrattwali tal-Kummissjoni, it-tieni nett, tordna lil din tal-aħħar, minn naħa, tagħtiha s-somma ta' EUR 637 117,17 għall-proġett Perform, flimkien mal-interessi moratorji, u, min-naħa l-oħra, tikkonstata li r-rikorrenti ma għandhiex tirrimborsa s-somma ta' EUR 56 390 mogħtija lilha għall-proġett Oasis. Il-Kummissjoni Ewropea hija kkundannata tħallas lil ANKO AE Antiprosopeion, Emporiou kai Viomichanias is-somom li l-pagament tagħhom ġie sospiż abbażi tal-punt II.5(3) tal-kundizzjonijiet ġenerali annessi mal-ftehimiet ta' sussidju dwar il-proġetti Oasis u Perform, konklużi fil-kuntest tas-Seba' Programm Qafas dwar l-attivitajiet ta' riċerka, l-iżvilupp teknoloġiku u dimostrazzjoni (2007-2013), mingħajr ma dan l-għoti jippreġudika n-natura eliġibbli tal-infiq iddikjarat ta' ANKO AE Antiprosopeion, Emporiou kai Viomichanias u l-implementazzjoni tal-konklużjonijiet tar-rapport finali ta' awditu 11-INFS-0035 mill-Kummissjoni. L-ammont tas-somom li għandhom jingħataw għandhom jidħlu fil-limiti tal-bilanċ tal-kontribuzzjoni finanzjarja disponibbli fil-mument tas-sospensjoni tal-pagamenti u mal-imsemmija somom għandhom jiżdiedu l-interessi moratorji li għandhom jibdew jiddekorru, għal kull perijodu, mill-iskadenza tat-terminu ta' ħlas ta' 105 jum wara li jiġu riċevuti r-rapporti korrispondenti mill-Kummissjoni. Ir-rata' ta' żieda applikabbli għall-interessi hija dik fis-seħħ fl-ewwel jum tat-terminu ta' ħlas, kif ippubblikati fil-Ġurnal Uffiċċjali tal-Unjoni Ewropea, serje C. Il-kumplament tar-rikors huwa miċħud. ANKO AE Antiprosopeion, Emporiou kai Viomichanias għandha tbati terz tal-ispejjeż tagħha. Il-Kummissjoni għandha tbati l-ispejjeż tagħha kif ukoll żewġ terzi tal-ispejjeż sostnuti minn ANKO AE Antiprosopeion, Emporiou kai Viomichanias. Lingwa tal-kawża: il-Grieg Rikors ippreżentat fuq il-bażi ta' klawżola ta' arbitraġġ fis-sens tal-Artikolu 272 TFUE, intiż sabiex il-Qorti Ġenerali tikkonstata, minn naħa, li s-sospensjoni tar-rimbors tal-ammonti mressaq mir-rikorrenti b'eżekuzzjoni tal-kuntratt Nru 045459 dwar il-proġett Persona, konkluż fil-kuntest tas-Sitt Programm Qafas dwar l-attivitajiet ta' riċerka, ta' żvilupp teknoloġiku u ta' dimostrazzjoni li jikkontribwixxu għall-ħolqien taż-Żona Ewropea tar-Riċerka u tal-Innovazzjoni (2002-2006), tikkostitwixxi ksur tal-obbligi kuntrattwali tal-Kummissjoni u, min-naħa l-oħra, li tikkundanna lil din tal-aħħar tħallas is-somma ta' EUR 6 752,74 taħt dan il-proġett, flimkien mal-interessi moratorji. Il-Kummissjoni Ewropea hija kkundannata tħallas lil ANKO AE Antiprosopeion, Emporiou kai Viomichanias is-somom li l-ħlas tagħhom ġie sospiż fuq il-bażi tat-tielet subparagrafu tal-punt II.28(8) tal-kundizzjonijiet ġenerali annessi mal-kuntratt dwar il-proġett Persona, konkluż fil-kuntest tas-Sitt Programm Qafas dwar l-attivitajiet ta' riċerka, ta' żvilupp teknoloġiku u ta' dimostrazzjoni li jikkontribwixxu għall-ħolqien taż-Żona Ewropea tar-Riċerka u tal-Innovazzjoni (2002-2006), mingħajr ma' dan il-ħlas ikun ta' preġudizzju għall-eliġibbiltà tal-ispejjeż iddikjarati minn ANKO Antiprosopeion, Emporiou kai Viomichanias u għall-implementazzjoni tal-konklużjonijiet tar-rapport finali ta' verifika 11-BA134-011 mill-Kummissjoni. L-ammont tas-somom li għandhom jitħallsu għandu jkun inkluż fil-limiti tal-bilanċ tal-kontribuzzjoni finanzjarja disponibbli fil-mument tas-sospensjoni tal-pagamenti u dawn is-somom għandhom jiżdiedu bl-interessi moratorji li jibdew jiddekorru, għal kull perijodu, mill-iskadenza tat-terminu ta' ħlas ta' 45 jum wara l-approvazzjoni tar-rapporti korrispondenti mill-Kummissjoni, mhux iktar tard minn 90 jum mill-wasla tagħhom minn din tal-aħħar. Ir-rata ta' żieda applikabbli għall-interessi hija dik fis-seħħ fl-ewwel jum tax-xahar tal-iskadenza tal-ħlas, kif ippubblikat fil-Ġurnal Uffiċjali tal-Unjoni Ewropea, Serje C. Il-Kummissjoni hija kkundannata għall-ispejjeż. Lingwa tal-kawża: il-Ġermaniż Rikors ippreżentat kontra d-deċiżjoni tal-Ewwel Bord tal-Appell tal-UASI, tad-19 ta' Jannar 2012 (Każ R 542/2011-1), li tikkonċerna applikazzjoni għal reġistrazzjoni ta' sinjal tridimensjonali ta' forma ovali bħala trade mark Komunitarja. Ir-rikors huwa miċħud. Sweet Tec GmbH hija kkundannata għall-ispejjeż. Lingwa tal-kawża: il-Grieg Talba għall-annullament tad-Deċiżjoni tal-Kummissjoni CMS/cms D(2012)/00008, tat-8 ta' Frar 2012, li tiċħad l-offerta sottomessa mir-rikorrenti fil-kuntest ta' sejħa għal offerti limitata EuropAid/131431/C/SER/AL. Id-Deċiżjoni tal-Kummissjoni CMS/cms D(2012)/00008, tat-8 ta' Frar 2012, li tiċħad l-offerta sottomessa minn European Dynamics Luxembourg SA u Evropaïki Dynamiki — Proigmena Systimata Tilepikoinonion Pliroforikis kai Tilematikis AE fil-kuntest tas-sejħa għal offerti limitata EuropAid/131431/C/SER/AL hija annullata. Il-Kummissjoni Ewropea hija kkundannata għall-ispejjeż. Lingwa tal-kawża: it-Taljan Talba għall-annullament tar-Regolament tal-Kunsill (EU) Nru 566/2010, tad-29 ta' Ġunju 2010, li jemenda r-Regolament (KE) Nru 1255/96 li jissospendi b'mod temporanju d-dazji awtonomi tat-Tariffi Doganali Komuni fuq ċerti prodotti industrijali, agrikoli u tas-sajd (ĠU L 163, p. 4), sa fejn jibdel id-deskrizzjoni ta' ċerta merkanzija li fir-rigward tagħha d-dazji awtonomi tat-tariffa doganali komuni ġew sospiżi. Ir-rikors huwa miċħud bħala inammissibbli. Forgital Italy SpA hija kkundannata tbati l-ispejjeż tagħha kif ukoll dawk sostnuti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha. Lingwa tal-kawża: l-Ingliż Talba għall-annullament parzjali tad-Deċiżjoni tal-Kunsill 2010/787/UE, tal-10 ta' Diċembru 2010, dwar għajnuna mill-Istat biex jiġi ffaċilitat l-għeluq ta' minjieri tal-faħam li mhumiex kompettitivi (ĠU L 336, p. 24). Ir-rikors huwa miċħud bħala inammissibbli. Il-Kummissjoni Ewropea għandha tbati l-sipejjeż tagħha. Lingwa tal-kawża: il-Franċiż Minn naħa, rikors ippreżentat kontra d-deċiżjoni tat-Tieni Bord tal-Appell tal-UASI, tal-20 ta' Diċembru 2011 (Każ R 311/2011-2), dwar proċedimenti ta' oppożizzjoni bejn Pri SA u Belgravia Investment Group Ltd, u, min-naħa l-oħra, talba ta' ċaħda tal-applikazzjoni għal reġistrazzjoni tat-trade mark li għaliha saret l-applikazzjoni għall-prodotti kollha msemmija mill-oppożizzjoni. Il-Kawża T-159/12 hija mħassra mir-Reġistru tal-Qorti Ġenerali. It-talbiet ta' Pri SA, li jinsabu fl-ittra ppreżentata fir-Reġistru tal-Qorti Ġenerali fit-13 ta' Settembru 2013, għall-finijiet li, l-ewwel nett, il-Qorti Ġenerali tindika l-irtirar tal-oppożizzjoni, it-tieni nett, li tirrevoka d-deċiżjoni tad-Diviżjoni tal-Oppożizzjoni, tas-7 ta' Diċembru 2010, inkwantu hija tiċħad parzjalment l-oppożizzjoni, u, it-tielet nett, li hija tordna l-inklużjoni tal-"konċessjoni totali" tat-trade mark PRONOKAL jiġu miċħuda bħala inammissibbli. Pri SA hija kkundannata tbati l-ispejjeż tagħha kif ukoll dawk tal-UASI. Belgravia Investment Group Ltd hija kkundannata tbati l-ispejjeż rispettivi tagħha. Lingwa tal-kawża: it-Taljan Talba għas-sospensjoni tal-eżekuzzjoni tad-deċiżjoni ta' għoti adottata mill-Kummissjoni fis-27 ta' Awwissu 2013 dwar il-kuntratt pubbliku relatat mas-servizzi ta' sigurtà u ta' akkoljenza fi ħdan "Djar tal-Unjoni Ewropea" f'Ruma u f'Milano (l-Italja). It-talba għal miżuri provviżorji hija miċħuda. L-ispejjeż huma rriżervati. Lingwa tar-rikors: il-Ġermaniż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) (UASI) tal-5 ta' Settembru 2013 (Każ R 1176/2012-1); tikkundanna lill-UASI għall-ispejjeż tiegħu kif ukoll għal dawk sostnuti mir-rikorrenti. Lingwa tar-rikors: it-Taljan tannulla d-deċiżjoni kkontestata; u tikkundanna lill-UASI għall-ispejjeż. Lingwa tar-rikors: il-Ġermaniż tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-5 ta' Settembru 2013 fil-Każ R 2013/2012-4); tikkundanna lill-intervenjenti għall-ispejjeż inklużi dawk sostnuti fl-appell. Lingwa tar-rikors: il-Ġermaniż tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (trade marks u disinni) tat-13 ta' Settembru 2013 fil-proċedimenti tal-appell R 416/2012-4 dwar il-proċedimenti ta' oppożizzjoni kontra l-applikazzjoni għar-reġistrazzjoni tat-trade mark Komunitarja Nru 6 065 098; tikkundanna lill-UASI għall-ispejjeż. Lingwa tar-rikors: il-Ġermaniż tibdel id-deċiżjoni tar-Raba' Bord tal-Appell tal-UASI, tas-6 ta' Settembru 2013, fil-Każ R 1253/2012-4, fis-sens li l-oppożizzjoni tiġi miċħuda; tikkundanna lill-UASI għall-ispejjeż. Lingwa tar-rikors: il-Ġermaniż tibdel id-deċiżjoni tat-Tieni Bord tal-Appell, tal-11 ta' Settembru 2013 (Każ R 1244/2012-2) b'mod li l-oppożizzjoni B 1 796 807 tiġi miċħuda; tikkundanna lill-opponenti għall-ispejjeż tal-proċedimenti tal-oppożizzjoni u lill-konvenut għall-ispejjeż tal-proċedimenti tal-appell. Lingwa tar-rikors: il-Ġermaniż tirriforma d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (UASI), tas-27 ta' Settembru 2013 (Każ R 1914/2012-4), fis-sens li tiġi miċħuda t-talba tal-applikanti għal dikjarazzjoni ta' invalidità tat-trade mark Komunitarja "MovieStation" tal-20 ta' Ġunju 2011, u tikkundanna lill-applikanti għall-ispejjeż. tikkundanna lill-konvenut għall-ispejjeż. Lingwa tar-rikors: il-Ġermaniż tirriforma d-Deċiżjoni R 905/2012-4 tar-Raba' Bord tal-Appell tal-25 ta' Settembru 2013, billi tilqa' l-oppożizzjoni skont it-talbiet ifformulati quddiem il-Bord tal-Appell u billi tiċħad l-applikazzjoni għat-trade mark Komunitarja Nru 9 207 085; tikkundanna lill-konvenuti għall-ispejjeż. Lingwa tar-rikors: il-Ġermaniż tannulla d-deċiżjoni tar-Raba' Bord tal-Appell, tal-25 ta' Settembru 2013, fil-Każ R-2171/2012-4 sa fejn tikkonċerna l-oppożizzjoni kontra l-applikazzjoni tat-trade mark Komunitarja Nru 9 403 973"PANTOPREM"; tikkundanna lill-Uffiċċju għall-Armonizzazzjoni fis-Suq Intern għall-ispejjeż tal-proċeduri. Lingwa tal-kawża: il-Ġermaniż tannulla d-deċiżjoni tar-Raba' Bord tal-Appell tal-konvenut tal-1 ta' Ottubru 2013 (Każ R 128/2013-4) u tirriforma d-deċiżjoni kkontestata billi tawtorizza integralment ir-reġistrazzjoni tat-trade mark "SmartTV Station" (Applikazzjoni Nru 010595577). tikkundanna lill-konvenut għall-ispejjeż. Lingwa tal-kawża: il-Ġermaniż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tad-19 ta' Settembru 2013 fil-Każ R 2232/2012-1; tikkundanna lill-konvenut għall-ispejjeż tal-proċeduri, inklużi l-ispejjeż sostnuti matul il-proċedimenti tal-appell. Lingwa tal-kawża: il-Ġermaniż tannulla d-deċiżjoni tal-Ewwel Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-11 ta' Settembru 2013 fil-Każ R 0247/2013-1; tikkundanna lill-konvenut għall-ispejjeż tal-proċeduri. Lingwa tal-kawża: il-Ġermaniż Annullament tad-Deċiżjoni tal-Kummissjoni li tikklassifika lir-rikorrenti, inkluża fil-lista ta' riżerva għall-kompetizzjoni EPSO/A/17/04 li l-avviż dwarha ġie ppubblikat qabel id-dħul fis-seħħ tar-Regolamenti tal-Persunal il-ġodda, fil-grad AD 6, skala 2, b'applikazzjoni ta' dispożizzjonijiet inqas favorevoli. Ir-rikors huwa miċħud. BV għandha tbati l-ispejjeż tagħha stess u hija kkundannata tbati l-ispejjeż sostuti mill-Kummissjoni Ewropea. Il-Kunsill tal-Unjoni Ewropea għandu jbati l-ispejjeż tiegħu stess. Lingwa tal-kawża: l-Ingliż Talba għall-annullament tad-deċiżjoni li r-rikorrent ma jiġix promoss għall-grad AD9 wara li temm b'eżitu pożittiv il-kompetizzjoni EPSO/AD/113/07 "Kapijiet ta' unità (AD9) tal-lingwa Ċeka, Estonjana, Ungeriża, Litwana, Latvjana, Maltija, Pollakka, Slovakka u Slovena fil-qasam tat-traduzzjoni" u talba għad-danni. Id-deċiżjoni tal-Kunsill tal-Unjoni Ewropea tad-9 ta' Diċembru 2010 hija annullata. Ir-rikors huwa miċħud għall-bqija. Il-Kunsill tal-Unjoni Ewropea għandu jsostni l-ispejjeż rispettivi tiegħu u huwa kkundannat ibati l-ispejjeż sostnuti minn E. Simpson. Lingwa tal-kawża: l-Ingliż Talba għall-annullament tad-deċiżjonijiet li jiċħdu t-talba tar-rikorrent li jingħata l-allowance għall-ulied dipendenti u l-allowance tal-edukazzjoni għat-tliet ulied tal-konjuġi tiegħu għall-perijodu meta huma kienu għadhom jgħixu fil-Filippini. Ir-rikors, sa fejn huwa ppreżentat kontra l-Kulleġġ Ewropew tal-Pulizija, huwa miċħud bħala inammissibbli. Id-deċiżjoni impliċita tal-25 ta' Marzu 2011 kif ukoll id-deċiżjoni espliċita tal-11 ta' Lulju 2011 tal-Kummissjoni Ewropea li jiċħdu t-talba għal allowance għall-ulied dipendenti u għal allowance tal-edukazzjoni għat-tliet ulied tal-konjuġi ta' M. Hall, għall-perijodu meta huma kienu għadhom jirrisjedu fil-Filippini, huma annullati. Il-kumplament tar-rikors ippreżentat kontra l-Kummissjoni Ewropea huwa miċħud. Il-Kummissjoni Ewropea għandha tbati l-ispejjeż tagħha stess u hija kkundannata tbati l-ispejjeż sostnuti minn M. Hall. M. Hall huwa kkundannat ibati l-ispejjeż sostnuti mill-Kulleġġ Ewropew tal-Pulizija. Lingwa tal-kawża: il-Franċiż Talba għall-annullament tal-punti ta' promozzjoni attribwiti lir-rikorrent u tar-rapport ta' evalwazzjoni tiegħu għall-perijodu mill-1 ta' Jannar 2010 sal-31 ta' Diċembru 2010. Ir-rikors huwa miċħud. G. Lebedef għandu jbati l-ispejjeż tiegħu u huwa kkundannat ibati l-ispejjeż sostnuti mill-Kummissjoni Ewropea. Lingwa tal-kawża: il-Franċiż Talba għall-annullament tad-deċiżjoni ta' tkeċċija tar-rikorrenti u tad-deċiżjoni ta' ċaħda tat-talba għal assistenza tagħha intiża għar-rikonoxximent ta' fastidju psikoloġiku kif ukoll talba għad-danni. Id-deċiżjoni tal-Parlament Ewropew, tad-19 ta' Jannar 2012, li ssir rexissjoni tal-kuntratt ta' assistent parlamentari akkreditat ta' CH hija annullata. Id-deċiżjoni tal-Parlament Ewropew, tal-15 ta' Marzu 2012, li tiċħad it-talba għall-assistenza ta' CH tat-22 ta' Diċembru 2011 hija annullata. Il-Parlament Ewropew huwa kkundannat iħallas lil CH is-somma ta' EUR 50 000. Il-Parlament Ewropew għandu jbati l-ispejjeż tiegħu kif ukoll l-ispejjeż ta' CH. Lingwa tal-kawża: l-Ingliż Talba għall-annullament tad-deċiżjoni li r-rikorrenti ma tiġix inkluża fil-lista ta' riżerva tal-kompetizzjoni REA/2011/TA/PO/AD5. Id-deċiżjoni kkomunikata permezz ta' messaġġ elettroniku tat-12 ta' Marzu 2012 lil C. Marenco li permezz tiegħu l-Kumitat ta' Selezzjoni tas-sejħa għal manifestazzjoni ta' interess REA/2011/TA/PO/AD 5 rrifjuta, wara eżami mill-ġdid, li jinkludi l-isem ta' C. Marenco fil-lista ta' riżerva fi tmiem il-proċedura ta' selezzjoni hija annullata. L-Aġenzija Eżekuttiva għar-Riċerka għandha tbati l-ispejjeż tagħha stess u hija kkundannata tbati l-ispejjeż sostnuti minn C. Marenco. Lingwa tal-kawża:il-Franċiż Talba għall-annullament tad-deċiżjoni li tintegra mill-ġdid lir-rikorrent sussegwentement għal leave tal-mard wara d-data li fiha seta' jerġa' jibda jaħdem skont l-opinjonijiet mediċi. Ir-rikors huwa miċħud. CL għandu jbati l-ispejjeż tiegħu stess u għandu jiġi kkundannat għall-ispejjeż sostnuti mill-Aġenzija Ewropea għall-Ambjent. Lingwa tal-kawża: it-Taljan Talba għall-annullament tad-deċiżjoni tal-Kummissjoni li tiċħad it-talba tar-rikorrenti li tibbenefika minn pensjoni tas-superstiti bir-rata ta' 60 % tal-aħħar salarju bażiku tal-mejjet ex konjuġi tagħha. Ir-rikors huwa miċħud bħala manifestament inammissibbli. S. Roda għandha tbati l-ispejjeż tagħha. Lingwa tal-kawża: it-Taljan Il-President tal-Ewwel Awla ordna t-tħassir tal-kawża.
Extracted from C_039_2014.html